Dec 11,2016
అక్రమాలకు పాల్పడితే వదలం: మంత్రి జైట్లీ
న్యూఢిల్లీ: పెద్దనోట్ల రద్దు నిర్ణయం తరువాత కొన్ని బ్యాంకుల్లో అధికారులు అక్రమాలకు పాల్పడుతున్నట్లుగా వస్తున్న వార్తలపై ఆర్థిక మంత్రి జైట్లీ తీవ్రంగా స్పందించారు. అక్రమాలకు పల్పడుతున్న అధికారులెవ్వరినీ వదలబోమంటూ తీవ్రంగా హెచ్చరించారు. ఈ విషయమై అర్థిక మంత్రిత్వ శాఖ తీవ్ర కసరత్తు చేస్తున్నట్లుగా అధికార వర్గాలు వెల్లడించాయి. ఇటివలే 27 మంది ప్రభుత్వ రంగ బ్యాంకులకు చెందిన అధికారులను విధుల నుంచి తొలగించగా, ఆరుగురు బదిలి అయ్యారు. ఇలాంటి ఆరోపణలు ఎదుర్కొంటున్న 19 మంది అధికారులను యాక్సిస్‌ బ్యాంక్‌ తొలగించింది. ఇక రాష్ట్రాల్లోని ప్రభుత్వ, ప్రయివేటు రంగ బ్యాంకులపై ఆర్థిక మంతిత్వ శాఖ కన్నేసి ఉంచినట్టు వారు తెలియజేశారు. నల్లధనాన్ని వైట్‌గా మారు స్తున్నట్టు కొందరి ఉద్యోగులపై వస్తున్న ఆరోపణలతో ప్రభుత్వం వీరిపై కూడా నిఘా పెట్టింది. ఇప్పటికే పలువురిని 'సెంట్రల్‌ బ్యూరో ఆఫ్‌ ఇన్వెస్టిగేషన'్‌ (సీబీఐ), 'ఎన్‌ఫోÛర్స్‌మెంట్‌ డైరెక్టొరేట్‌' (ఈడీ) అధికారులకు బ్యాంకు ఉద్యోగులు చిక్కడంతో ఈ నిర్ణయం తీసుకుంది.
మీ స్నేహితులకు రికమెండ్ చెయ్యండి